આ માફીથી આપના સમર્થકો નારાજ છે. ખાસ કરીને પક્ષનું પંજાબ યુનિટ. કારણ - આપે 2017ની ચૂંટણીમાં પંજાબમાં પ્રચારમાં ડ્રગને મુખ્ય મુદ્દો બનાવ્યો હતો. દેશમાં આપ પ્રત્યે કૂણી લાગણી ધરાવતાને આ વલણ ગમ્યું નથી. આપના પૂર્વ નેતા અંજલિ દમણીયાએ દુખ વ્યક્ત કરતાં કહ્યું કે, તે આ પગલાંથી છેતરાયાની લાગણી અનુભવે છે. વિવેચકોના મતે કેજરીવાલે સ્થાપિત હિતોની શરણાગતિ સ્વીકારી લીધી છે, તેથી ભાવિ ચૂંટણીમાં આ પગલાંની અસર વર્તાશે.